Ehdotus neuvoston asetus Puolan tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta /* KOM/2002/0114 lopull. - ACC 2002/0060 */



Virallinen lehti nro 262 E , 29/10/2002 s. 0015 - 0017



Ehdotus NEUVOSTON ASETUS Puolan tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta (komission esittämä) PERUSTELUT Neuvosto valtuutti 29. toukokuuta 2000 komission neuvottelemaan yhteisön puolesta Puolan tasavallan kanssa kalojen ja kalastustuotteiden vastavuoroisen kaupan vapauttamisesta entisestään. Neuvottelut käytiin 18.-19. heinäkuuta, 16. marraskuuta, 7. joulukuuta 2000 ja 8. helmikuuta 2001. Sopimuksen lisäys allekirjoitettiin 13. heinäkuuta 2001. Sopimuspuolet sopivat yksinkertaisten, asteittaisten ja vastavuoroisten tariffimyönnytysten mallista, jonka yksityiskohdat on kirjattu kummankin valtuuskunnan johtajan allekirjoittamaan yhteisymmärryspöytäkirjaan ja lisäykseen. Yhteisö antoi neuvottelujen tuloksena seuraavat merkittävät sitoumukset: - Yhteisö soveltaa kuukausi tämän sopimuksen voimaantulopäivästä kaikkiin asetuksen (EY) N:o 104/2000 määritelmän mukaisiin kaloihin ja kalastustuotteisiin sovellettaviin tulleihin kolmanneksen alennusta. Vuoden kuluttua sopimuksen voimaantulosta sovelletaan kolmanneksen lisäalennusta. Kahden vuoden kuluttua sopimuksen voimaantulosta kaikkiin kaloihin ja kalastustuotteisiin sovelletaan täyttä vapaakauppaa. - Yhteisö soveltaa kuukausi tämän sopimuksen voimaantulosta liitteenä olevan neuvoston asetusehdotuksen liitteessä määriteltyihin tuotteisiin sovellettaviin suosituimmuustulleihin 70 prosentin alennusta. Vuoden kuluttua sopimuksen voimaantulosta yhteisö soveltaa 40 prosentin alennusta niihin suosituimmuustulleihin, joita sovellettiin tämän sopimuksen tullessa voimaan. Kahden vuoden kuluttua sopimuksen voimaantulosta kaikkiin kaloihin ja kalastustuotteisiin sovelletaan täyttä vapaakauppaa. - Yhteisön yksipuolisesti Puolalle jo myöntämät tariffikiintiöt ovat voimassa liittymiseen saakka. Yhteisöön suuntautuvaan kiintiömäärät ylittävään tuontiin sovelletaan edellä määriteltyjä sovittuja tullinalennuksia. Yhteisön ja Puolan tasavallan väliseen Eurooppa-sopimukseen on lisättävä pöytäkirja, jossa vahvistetaan tiettyjä kaloja ja kalastustuotteita koskevat uudet kauppajärjestelyt. Lisäpöytäkirjan voimaan tulemiseksi vaadittavien sisäisten menettelyjen päätökseen saattamista odotettaessa ehdotetaan, että yhteisö toteuttaa neuvoston asetuksella yksipuolisia toimenpiteitä, jotta Puolalle tehtyjä myönnytyksiä voitaisiin soveltaa jo 1 päivästä tammikuuta 2002. Sopimuksen nopea täytäntöönpano on toivottavaa, jotta kalojen ja kalastustuotteiden kaupan asteittain vapauttaminen voidaan aloittaa ja jotta Puolalle voidaan liittymisprosessin yhteydessä antaa myönteinen poliittinen signaali. Ehdotettujen yksipuolisten toimenpiteiden toteuttaminen aikaistaa yhteisön ja Puolan tasavallan välisen kalojen ja kalastustuotteiden kaupan asteittaisen vapauttamisen tosiasiallista aloitusajankohtaa. Tästä syystä on tarpeen varmistaa, että tämä näkökohta otetaan huomioon Eurooppa-sopimuksen lisäpöytäkirjan voimaantulohetkellä. Tätä tarkoitusta varten ehdotetaan piakkoin tulkitsevaa kirjeenvaihtoa Puolan kanssa. Edellä esitetyn perusteella neuvostoa pyydetään antamaan liitteenä oleva asetus, jolla yhteisön ja Puolan kesken sovitut myönnytykset pannaan yksipuolisesti täytäntöön. 2002/0060 (ACC) Ehdotus NEUVOSTON ASETUS Puolan tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehty Eurooppa-sopimus [1] allekirjoitettiin Brysselissä joulukuussa 1991 ja tuli voimaan helmikuussa 1994. [1] EYVL L 348, 31.12.1993, s. 2. (2) Asetuksessa (EY) N:o 1798/94 [2], sellaisena kuin se on muutettuna asetuksella 921/96 [3], säädetään tietyistä asetuksen liitteessä IV lueteltuja kaloja ja kalastustuotteita koskevista myönnytyksistä. [2] EYVL L 189, 23.7.1994, s. 1. [3] EYVL L 126, 24.5.1996, s. 1. (3) Neuvoston 29 päivänä toukokuuta 2000 antamien ohjeiden mukaiset neuvottelut Eurooppa-sopimuksen uudesta lisäpöytäkirjasta Puolan kanssa päätettiin 13 päivänä heinäkuuta 2001. (4) Eurooppa-sopimuksen 20 artiklan 5 kohtaan ja 23 artiklaan perustuvassa uudessa lisäpöytäkirjassa määrätään kaloja ja kalastustuotteita koskevista myönnytyksistä. (5) Uuden lisäpöytäkirjan liittämistä Puolan kanssa tehtyyn Eurooppa-sopimukseen koskevissa neuvotteluissa sovittiin sopimuksen nopeasta täytäntöönpanosta. (6) Puola antaa yksipuolisesti kaiken tarvittavan lainsäädännön lisäpöytäkirjassa yhteisölle määrättyjen myönnytysten vastavuoroisen ja samanaikaisen täytäntöönpanon mahdollistamiseksi. (7) Näin ollen yhteisön on aiheellista toteuttaa yksipuolisia toimenpiteitä, joilla otetaan käyttöön Eurooppa-sopimuksen uudessa lisäpöytäkirjassa määrätyt myönnytykset. (8) Tariffikiintiöiden hallinnoinnissa on aiheellista noudattaa tulli-ilmoitusten vastaanottopäivämäärien kronologista järjestystä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 [4] mukaisesti, [4] EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 993/2001 (EYVL L 141, 28.5.2001, s. 1) ON ANTANUT TÄMÄN ASETUKSEN: 1 artikla 1. Puolan tasavallasta peräisin olevien kalojen ja kalastustuotteiden tuontia yhteisöön koskevat, jäljempänä 2, 3 ja 4 artiklassa vahvistetut järjestelyt muuttavat Puolan tasavallan kanssa tehtyä Eurooppa-sopimusta. 2. Puolan kanssa tehdyn Eurooppa-sopimuksen uudessa lisäpöytäkirjassa määrättyjä myönnytyksiä sovelletaan pöytäkirjan voimaantulopäivästä ottaen huomioon sopimuspuolten vastavuoroisesti ennen kyseistä päivämäärää toteuttamat täytäntöönpanotoimet. Näin ollen lisäpöytäkirjan määräykset korvaavat sen voimaantulopäivänä tämän asetuksen asianomaiset säännökset. 2 artikla Yhteisö soveltaa 1 päivästä tammikuuta 2002 kolmanneksen alennusta muihin kuin 3 ja 4 artiklassa mainittuihin kaloihin ja kalastustuotteisiin sovellettaviin tulleihin neuvoston asetuksen (EY) N:o 104/2000 [5] 1 artiklan mukaisesti. [5] EYVL L 17, 21.1.2000, s. 22. Yhteisö soveltaa 1 päivästä tammikuuta 2003 kolmanneksen lisäalennusta tulleihin sellaisina kuin ne olivat tämän asetuksen soveltamisen alkaessa. Yhteisö poistaa 1 päivänä tammikuuta 2004 kaikkien kalojen ja kalastustuotteiden tullit 3 ja 4 artiklassa mainitut tuotteet mukaan luettuina. 3 artikla Yhteisö soveltaa 1 päivästä tammikuuta 2002 alkaen 30 prosentin alennusta tämän asetuksen liitteessä lueteltujen tuotteiden tulleihin. Yhteisö soveltaa 1 päivästä tammikuuta 2003 alkaen 30 prosentin lisäalennusta tulleihin sellaisina kuin ne olivat tämän asetuksen soveltamisen alkaessa. 4 artikla Asetuksen (EY) N:o 1798/94 liitteessä IV mainitut tariffikiintiöt ovat voimassa 31 päivään joulukuuta 2003. Tariffikiintiöt ylittävien yhteisöön tuotavien määrien osalta sovelletaan 2 artiklan määräyksiä. 5 artikla Edellä 2 ja 3 artiklassa mainitut alennukset lasketaan yleisiä matemaattisia periaatteita käyttäen. Erityisesti sovelletaan seuraavia sääntöjä: a) kaikki luvut, joissa on desimaalipilkun jälkeen 50 tai vähemmän, pyöristetään alaspäin lähimpään kokonaislukuun; b) kaikki luvut, joissa on desimaalipilkun jälkeen enemmän kuin 50, pyöristetään ylöspäin lähimpään kokonaislukuun; c) kaikki alle 2 prosentin tullit muutetaan ilman eri toimenpiteitä nollatulleiksi. 6 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta . Neuvoston puolesta Puheenjohtaja LIITE >TAULUKON PAIKKA> RAHOITUSSELVITYS 1. Toimenpiteen nimi Ehdotus yksipuolisten toimenpiteiden toteuttamiseksi, joilla aikaistetaan Puolan kanssa tehtyyn Eurooppa-sopimukseen liitettävän, kalojen ja kalastustuotteiden kaupan järjestelyjen vahvistamista koskevan lisäpöytäkirjan määräysten soveltamista. Vastavuoroisista myönnytyksistä on sovittu, ja ne pannaan täytäntöön kolmen vuoden aikana, mikä johtaa asianomaisten tuotteiden kaupan täyteen vapautumiseen. 2. Budjettikohta/-kohdat 12 luvun 120 momentti 3. Oikeudellinen perusta Euroopan yhteisön perustamissopimuksen 133 artikla 4. Toimenpiteen kuvaus 4.1 Yleistavoite Kalojen ja kalastustuotteiden kaupan täysi vapauttaminen Puolan liittymistä Euroopan yhteisöön valmisteltaessa. 5. Menojen ja tulojen luokitus 5.1 Oletettu tulolaji Tuontitullit 6. Meno- tai tulolaji - Ehdotettu toimenpide aiheuttaa Puolasta peräisin olevista kaloista ja kalastustuotteista kannettavien tuontitullien alenemisen. - Toimenpide aiheuttaa alennuksen myös tuontitulleihin, joita yhteisön toimijat maksavat viedessään kalastustuotteita Puolaan. 7. Rahoitusvaikutukset 7.1 Toimenpiteen kokonaiskustannusten laskentamenetelmä (yksittäisten ja kokonaiskustannusten välinen suhde) Toimenpiteen kustannukset perustuvat vuosien 1998, 1999 ja 2000 kauppaan. Ennalta arvaamattomista kaupan tasoista ja asianomaisiin tuotteisiin sovellettujen tullien vaihteluista johtuen vuosina 1998, 1999 ja 2000 kannettujen tullien laskemisessa käytettiin arvioitua keskimääräistä 12 prosentin tullia. Vuonna 1999 kannetut tuontitullit laskivat melkein 19 prosenttia vuoteen 1998 verrattuna, vuonna 2000 kannetut tullit nousivat noin 1,5 prosenttia vuoteen 1999 verrattuna. Arvioitujen tuontitullien laskemisessa on käytetty siten 8 prosentin keskimääräistä tullin tason nousua. Määrää on alennettu kolmanneksella ensimmäisen vuoden osalta ja edelleen kolmanneksella toisen vuoden osalta. Koska järjestelyjen odotetaan tulevan voimaan 1 päivänä tammikuuta 2002, kustannukset arvioidaan siten, että 2002 on ensimmäinen, 2003 toinen ja 2004 kolmas vuosi. 7.2 Kustannusten jakautuminen eri tekijöiden kesken Maksusitoumusmäärärahat, miljoonaa euroa (käypinä hintoina) >TAULUKON PAIKKA>